**vznesené Pripomienky v rámci medzirezortného pripomienkového konania**

Zákon, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony

|  |  |
| --- | --- |
| Počet vznesených pripomienok, z toho zásadných | 35 / 0 |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Zdôvodnenie** |
| **CDCP** | **Čl. I § 173zh ods. 1**Navrhujeme lehotu jedného roka uvedenú v § 173zh ods. 1 prvej vete skrátiť na 6 mesiacov, prípadne aj kratšiu lehotu. Uvedené odôvodňujeme tým, že vzhľadom na komplikácie, ktoré tieto záložné práva v praxi spôsobujú, je vhodné vysporiadať sa s touto situáciou čo najskôr. | **O** | **A** |  |
| **FOV** | **Celému materiálu**K Návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony Fond ochrany vkladov nemá pripomienky. | **O** | **A** |  |
| **GPSR** | **Všeobecne - O:**K vyššie uvedenému materiálu Generálna prokuratúra Slovenskej republiky neuplatňuje pripomienky. | **O** | **A** |  |
| **MDSR** | **Čl. I bod 4**V čl. I bode 4 úvodnej vete odporúčame slová „a na konci sa pripája táto veta:“ nahradiť bodkou a vetu, ktorá sa pripája uviesť v samostatnom odseku. | **O** | **N** | **Zvolenú legislatívnu techniku považuje predkladateľ za vhodnejšiu.**  |
| **MDSR** | **Čl. II bod 5 § 6 ods. 8**V čl. II bode 5 § 6 ods. 8 odporúčame na konci doplniť bodku. | **O** | **A** |  |
| **MKSR** | **Celému materiálu**K čl. I K bodom 17 a 18 a k osobitnej časti dôvodovej správy: Upozorňujeme, že odôvodnenie bodu 17 v osobitnej časti dôvodovej správy sa netýka § 83b ods. 5, ale § 85 ods. 7 a bodu 18 sa netýka § 83b ods. 6 a 7, ale § 86 ods. 1. Odôvodnenie bodov 17 a 18 sa uvádza v dôvodovej správe v časti „K bodom 14 až 16“. Na rovnakú zmätočnosť odôvodnení v osobitnej časti dôvodovej správy upozorňujeme aj v bodoch 19 až 36 čl. I návrhu zákona. | **O** | **A** |  |
| **MPSVRSR** | **K doložke vybraných vplyvov**Odporúčame predkladateľovi vyhodnotiť sociálne vplyvy predloženého materiálu a bližšie ich špecifikovať v analýze sociálnych vplyvov. Odôvodnenie: Predložený materiál v porovnaní so súčasným stavom zavádza okrem iného zmeny v oblasti zapojenia pobočky zahraničného obchodníka s cennými papiermi do systému ochrany klientov v Slovenskej republike. Navrhovaná právna úprava má zabezpečiť, že klienti, ktorých klientsky majetok spravuje pobočka zahraničného obchodníka s cennými papiermi, ktorá poskytuje investičné služby, vedľajšie služby alebo vykonáva investičné činnosti na území Slovenskej republiky, dostanú náhradu za nedostupný klientsky majetok bezodkladne a v správnej výške. Odporúčame bližším spôsobom zhodnotiť ako sa navrhovaná úprava dotkne klientov – fyzických osôb. Z predloženého návrhu sa javí, že zakladá sociálne vplyvy, ktoré odporúčame korektne označiť v bode 9. Vybrané vplyvy materiálu doložky vybraných vplyvov. Zároveň je potrebné ich bližším spôsobom špecifikovať v analýze sociálnych vplyvov. | **O** | **N** | **Predkladateľ neidentifkoval sociálne vplyvy. Mechanimzmus fungovania výplaty náhrad z Garančného fondu investícií funguje od roku 2002. V návrhu zákona predkladateľ bližšie špecifikuje spoluprácu domáceho subjektu garančnej schémy a zahraničného subjektu garančnej schémy.**  |
| **MSSR** | **Čl. I § 118i ods. 3 bod 24**Navrhujeme nahradiť slová „registráciu zániku“ slovom „výmaz“. Obdobnú úpravu navrhujeme aj v § 173zh ods. 1. | **O** | **N** | **Zákon č. 566/2001 Z. z. v oblasti záložného práva používa pojmy „registrácia vzniku/zmeny/zániku“.**  |
| **MSSR** | **Čl. I § 173zh ods. 2 bod 33**V odseku 2 navrhujeme doplniť bodku v dátume. | **O** | **A** |  |
| **MSSR** | **Dôvodová správa k čl. I**Navrhujeme aktualizovať číslovanie novelizačných bodov v dôvodovej správe. | **O** | **A** |  |
| **MŠVVaŠSR** | **Celému materiálu**Odporúčame návrh zákona upraviť legislatívno-technicky, napríklad - v čl. II bode 5 na konci vložiť chýbajúcu bodku, - v čl. II bode 15 slová "slovo "e)" nahrádza slovo "d)"" nahradiť slovami "slová "písm. e") nahrádzajú slovami "písm. d)"". | **O** | **A** |  |
| **MVSR** | **Čl. II bodu 15**K čl. II bodu 15: Novelizačný bod treba dať do súladu s bodom 30.2 prílohy č. 1 k Legislatívnym pravidlám vlády Slovenskej republiky. | **O** | **A** |  |
| **MZSR** | **vlastnému materiálu k čl. II bodu 15**Odporúčame slová „nahrádza slovo“ nahradiť slovami „ nahrádza slovom“. Odôvodnenie: Formálna pripomienka. | **O** | **A** |  |
| **NBS** | **Čl. I bodu 33**Navrhujeme upraviť prechodné ustanovenia tak, aby sa nová právna úprava týkajúca sa osobitného zániku záložného práva k akciám vzťahovala len na záložné práva k akciám, ktoré vzniknú po nadobudnutí účinnosti tohto zákona. Odôvodnenie: Navrhované znenie § 173zh môže výrazne znížiť právnu istotu záložných veriteľov, keďže v čase vzniku ich záložného práva k akciám neboli účinné ustanovenia zákona o cenných papieroch, ktoré by viazali ukončenie procesu výkupu akcií od minoritných akcionárov so zánikom záložného práva. Javí sa, že navrhované znenie tak môže zasahovať do vlastníckych práv a narúšať princíp právnej istoty, keďže sa týka súkromnoprávnych vzťahov, ktoré vznikli a trvali pred nadobudnutím účinnosti tohto zákona (t. j. pred 1. májom 2024). Z uvedeného dôvodu a z dôvodu rizika uplatňovania si prípadného práva na náhradu škody je potrebné, aby prechodné ustanovenia boli naformulované tak, že sa osobitný zánik záložného práva k akciám týka len tých záložných práv k akciám, ktoré vznikli po nadobudnutí účinnosti tohto zákona. | **O** | **N** | **Z dôvodu zamedzenia špekulatívnych konaní, kedy dochádza k zámernému alebo účelovému zriadeniu záložného práva v čase realizácie práva výkupu, resp. pred ním, čím dochádza k ohrozeniu účelu práva výkupu predkladateľ navrhovaným ustanovením reaguje na problémy aplikačnej praxe.** |
| **OAPSVLÚVSR** | **Celému materiálu**1. Všeobecne: Podľa čl. 93 ods. 3a smernice 2014/65/EÚ v znení nariadenia (EÚ) 2022/858 členské štáty, ktoré nemôžu prijať ustanovenia potrebné na dosiahnutie súladu s článkom 4 ods. 1 bodom 15 smernice do 23. marca 2023, pretože ich legislatívne postupy trvajú viac ako deväť mesiacov, využijú predĺženie najviac o šesť mesiacov od 23. marca 2023 za predpokladu, že oznámia Komisii potrebu využiť toto, pričom Slovenská republika využila túto výnimku. Upozorňujeme, že navrhovaná účinnosť v Čl. IV predkladaného návrhu zákona je stanovená na 1. mája 2024, čím dochádza k oneskorenej transpozícii. | **O** | **A** |  |
| **OAPSVLÚVSR** | **Celému materiálu**2. Ku vzťahu so smernicou 97/9/ES: Dovoľujeme si upozorniť na skutočnosť, že predkladaným návrhom zákona dochádza v Čl. I bodoch 20 a 21 v § 86 k zásahu do transpozičných opatrení smernice Európskeho parlamentu a Rady 97/9/ES z 3. marca 1997 o systémoch náhrad pre investorov. Žiadame preto do ďalšieho legislatívneho procesu predložiť tabuľku zhody, v ktorej bude preukázané zachovanie úplnej transpozície čl. 5 a ďalších ustanovení smernice 97/9/ES do slovenského právneho poriadku. | **O** | **A** |  |
| **OAPSVLÚVSR** | **Čl. I**3. K Čl. I bodom 26 až 29: Upozorňujeme, že návrh nariadenia Európskeho parlamentu a Rady (EÚ) o európskych zelených dlhopisoch ešte nebol schválený a publikovaný v Úradnom vestníku Európskej únie. Je preto potrebné vypustiť z predkladaného návrhu zákona úpravu navrhovanú v Čl. I bodoch 26 až 29 a na uvedené nariadenie odkazovať až po jeho publikácií v Úradnom vestníku EÚ, kedy sa stane všeobecne záväzným sekundárnym právnym aktom, na ktorý je možné odkazovať v poznámkach pod čiarou č. 110ja, 110m a 110n. | **O** | **N** | **Nariadenie Európskeho parlamentu a Rady (EÚ) 2023/2631 z 22. novembra 2023 o európskych zelených dlhopisoch a voliteľnom zverejňovaní informácií pri dlhopisoch uvádzaných na trh ako environmentálne udržateľné a pri dlhopisoch viazaných na udržateľnosť (Ú. v. EÚ L, 2023/2631) bolo zverejnené v Úradnom vestníku EÚ dňa 30.novembra 2023.**  |
| **OAPSVLÚVSR** | **K doložke zlučiteľnosti:**1. K bodu 1: V prvom bode doložky zlučiteľnosti žiadame za predkladateľa návrhu zákona označiť Ministerstvo financií Slovenskej republiky. | **O** | **N** | **Pri návrhoch zákona pri bode 1 DZ predkladateľ vychádza z čl. 87 ods.1 Ústavy SR, podľa ktorého zákonodárnu iniciatívu majú poslanci NR SR, výbory NR SR a vláda SR. Takže z tohto dôvodu pri návrhoch zákonov uvádzame Vládu SR ako navrhovateľa zákona.** |
| **OAPSVLÚVSR** | **K doložke zlučiteľnosti:**2. K bodu 3 písm. b): V bode 3 písm. b) doložky zlučiteľnosti žiadame uvádzať medzi relevantnými sekundárnymi právnymi aktami aj delegované nariadenie (EÚ) 2022/1302 spolu s príslušným gestorom. | **O** | **A** |  |
| **OAPSVLÚVSR** | **K doložke zlučiteľnosti:**3. K bodu 3 písm. b): Publikačný zdroj smernice 2004/25/ES v platnom znení uvádzanej v bode 3 písm. b) doložky zlučiteľnosti žiadame upraviť nasledovne: „(Ú. v. EÚ L 142, 30.4.2004; Mimoriadne vydanie Ú. v. EÚ, kap. 17/zv. 2)“. | **O** | **A** |  |
| **OAPSVLÚVSR** | **K doložke zlučiteľnosti:**4. K bodu 4 písm. a): V bode 4 písm. a) doložky zlučiteľnosti žiadame odôvodniť, prečo nebola dodržaná transpozičná lehota čl. 18 nariadenia (EÚ) 2022/858. Alternatívne žiadame na nedodržanie transpozičnej lehoty upozorniť v predkladacej správe. | **O** | **ČA** | **Ministerstvo financií Slovenskej republiky informovalo Komisiu o možnosti využitia výnimky uvedenej v čl. 18 nariadenia (EÚ) 2022/858. Predkladateľ predložil "Návrh zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony" na rokovanie NR SR dňa 23.2.2023, avšak NR SR predmetný návrh neschválila. MF SR predložilo predmetný návrh opätovne do legislatívneho procesu.** |
| **OAPSVLÚVSR** | **K doložke zlučiteľnosti:**5. K bodu 4 písm. c): V bode 4 písm. c) doložky zlučiteľnosti žiadame uvádzať aj transpozičné opatrenia smernice 2011/61/EÚ v platnom znení, ktoré boli notifikované Európskej komisii. | **O** | **A** |  |
| **OAPSVLÚVSR** | **K osobitnej časti dôvodovej správy:**1. V odôvodnení k Čl. I bodu 2 návrhu žiadame skrátenú citáciu nariadenia (EÚ) 2022/858 upraviť nasledovne: „nariadenie (EÚ) 2022/858“. | **O** | **N** | **Navrhovanú skrátenú citáciu považuje predkladateľ za vhodnejšiu a jasnejšiu.** |
| **OAPSVLÚVSR** | **K osobitnej časti dôvodovej správy:**2. Upozorňujeme, že v osobitnej časti dôvodovej správy absentuje odôvodnenie k Čl. I bodom 7 a 8 predkladaného návrhu zákona. Uvedené odôvodnenia žiadame do dôvodovej správy doplniť, a následne prečíslovať odôvodnenia k nasledujúcim bodom v rámci Čl. I návrhu. | **O** | **A** |  |
| **OAPSVLÚVSR** | **K osobitnej časti dôvodovej správy:**3. V odôvodnení k Čl. I bodu 12 a k bodu 20 a v odôvodnení k Čl. II bodom 17, 20 až 22 návrhu žiadame za slovom „smernice“ doplniť slová „2014/65/EÚ v znení smernice“. | **O** | **N** | **Uvedenú pripomienku považuje predkladateľ za zmätočnú.** |
| **OAPSVLÚVSR** | **K osobitnej časti dôvodovej správy:**4. V odôvodnení k Čl. I bodu 26 žiadame upraviť názov návrhu nariadenia Európskeho parlamentu a Rady (EÚ) o európskych zelených dlhopisoch, a to najmä s dôrazom na skutočnosť, že sa jedná o návrh, ku ktorému stále ešte len prebieha legislatívny proces. | **O** | **N** | **Nariadenie Európskeho parlamentu a Rady (EÚ) 2023/2631 z 22. novembra 2023 o európskych zelených dlhopisoch a voliteľnom zverejňovaní informácií pri dlhopisoch uvádzaných na trh ako environmentálne udržateľné a pri dlhopisoch viazaných na udržateľnosť (Ú. v. EÚ L, 2023/2631) bolo zverejnené v Úradnom vestníku EÚ dňa 30.novembra 2023.** |
| **OAPSVLÚVSR** | **K osobitnej časti dôvodovej správy:**5. Skrátenú citáciu delegovaného nariadenia (EÚ) 2017/584 zavádzanú v odôvodnení k Čl. II bodu 8 návrhu žiadame upraviť nasledovne: „delegované nariadenie (EÚ) 2017/584“. Takto zavedenú skrátenú citáciu žiadame následne používať v celom texte osobitnej časti dôvodovej správy. | **O** | **N** | **Navrhovanú skrátenú citáciu považuje predkladateľ za vhodnejšiu a jasnejšiu.** |
| **OAPSVLÚVSR** | **K sprievodným dokumentom:**1. Skrátenú citáciu nariadenia (EÚ) 2022/858 uvádzanú v druhom odseku všeobecnej časti dôvodovej správy, v druhom odseku predkladacej správy a v druhom bode doložky vybraných vplyvov žiadame upraviť nasledovne: „nariadenie (EÚ) 2022/858“. | **O** | **N** | **Navrhovanú skrátenú citáciu považuje predkladateľ za vhodnejšiu a jasnejšiu.** |
| **OAPSVLÚVSR** | **K sprievodným dokumentom:**2. Názov delegovaného nariadenia (EÚ) 2017/584 uvádzaný v druhom bode doložky vybraných vplyvov je potrebné zosúladiť s názvom tohto delegovaného nariadenia publikovaným v Úradnom vestníku EÚ nasledovne: „delegované nariadenie Komisie (EÚ) 2017/584 zo 14. júla 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy bližšie určujúce organizačné požiadavky na obchodné miesta (Ú. v. EÚ L 87, 31.3.2017)“. | **O** | **A** |  |
| **OAPSVLÚVSR** | **K transpozícií a tabuľke zhody so smernicou 2004/25/ES v platnom znení:**1. Názov smernice 2004/25/ES v platnom znení uvádzaný v ľavej časti záhlavia tabuľky zhody je potrebné upraviť nasledovne: „Smernica Európskeho parlamentu a Rady 2004/25/ES z 21. apríla 2004 o ponukách na prevzatie (Ú. v. EÚ L 142, 30.4.2004; Mimoriadne vydanie Ú. v. EÚ, kap. 17/zv. 2)“. | **O** | **A** |  |
| **OAPSVLÚVSR** | **K transpozícií a tabuľke zhody so smernicou 2004/25/ES v platnom znení:**2. Predkladanú tabuľku zhody so smernicou 2004/25/ES v platnom znení žiadame rozšíriť o preukazovanie transpozície čl. 4 ods. 1 smernice, nakoľko bol transponovaný do § 135 ods. 1 zákona č. 566/2001 Z. z. v znení neskorších predpisov, ku ktorého novelizácií dochádza v Čl. I bode 26 predkladaného návrhu zákona. | **O** | **N** | **V § 135 Predmet dohľadu predkladateľ uvádza subjekty, nad ktorými vykonáva dohľad Národná banka Slovenska. Na účely vykázania transpozície smernice 2004/25/ES o ponukách na prevzatie, je rozšírenie subjektov v odseku 1 o emitenta zelených dlhopisov irelevantné.**  |
| **OAPSVLÚVSR** | **K transpozícií a tabuľke zhody so smernicou 2011/61/EÚ v platnom znení:**Z názvu smernice 2011/61/EÚ v platnom znení uvádzaného v ľavej časti záhlavia tabuľky zhody je potrebné vypustiť skratku „(EÚ)“. | **O** | **A** |  |
| **OAPSVLÚVSR** | **K transpozícií a tabuľke zhody so smernicou 2014/65/EÚ v platnom znení:**1. Predkladanú tabuľku zhody so smernicou 2014/65/EÚ v platnom znení žiadame rozšíriť o preukazovanie transpozície nasledovných ustanovení smernice: - čl. 9 ods. 5 smernice, nakoľko bol transponovaný do § 70 ods. 1 písm. c) zákona č. 566/2001 Z. z. v znení neskorších predpisov, ku ktorého novelizácií dochádza v Čl. I bode 6 predkladaného návrhu zákona; - čl. 48 ods. 11 smernice, nakoľko bol transponovaný do § 13 zákona č. 429/2002 Z. z. v znení neskorších predpisov, ku ktorého nahradeniu dochádza v Čl. II bode 8 predkladaného návrhu zákona; a - čl. 59 smernice, nakoľko bol transponovaný do § 135 ods. 1 zákona č. 566/2001 Z. z. v znení neskorších predpisov, ku ktorého novelizácií dochádza v Čl. I bode 26 predkladaného návrhu zákona. | **O** | **ČA** | **K čl. 9 smernice 2014/65/EÚ – A****K čl. 48 ods. 11 – N - uvedené sa týka § 14****K čl. 59 – N - uvedený článok bol vypustený smernicou** **2019/2177/EÚ.**  |
| **OAPSVLÚVSR** | **K transpozícií a tabuľke zhody so smernicou 2014/65/EÚ v platnom znení:**2. Žiadame v legálnej definícií klientského majetku v § 81 ods. 1 zákona č. 566/2001 Z. z. v znení neskorších predpisov ponechať štruktúrované vklady klienta, nakoľko podľa čl. 14 smernice 2014/65/EÚ v platnom znení sa plnenie povinností investičnej spoločnosti má plniť aj vo vzťahu k štruktúrovaným vkladom, ak je štruktúrovaný vklad vydaný úverovou inštitúciou, ktorá je členom systému ochrany vkladov uznaného podľa smernice 2014/49/EÚ. | **O** | **N** | **Povinnosti investičnej spoločnosti vo vzťahu k štruktúrovaným vkladom a príspevkom do Garančného fondu investícií je preukázaná v tabuľke zhody k Delegovanej smernici Komisie (EÚ) 2017/593 zo 7. apríla 2016, ktorou sa dopĺňa smernica Európskeho parlamentu a Rady 2014/65/EÚ, pokiaľ ide o ochranu finančných nástrojov a finančných prostriedkov patriacich klientom, povinnosti v oblasti riadenia produktov a pravidlá uplatniteľné na poskytovanie alebo prijímanie poplatkov, provízií alebo akýchkoľvek peňažných alebo nepeňažných benefitov.** |
| **UOOU SR** | **Čl. II § § 13 ods. 2 a 4**Požadujeme precizovať účel ako aj rozsah spracúvaných údajov zamestnancom zodpovedným za kontrolu burzových obchodov. Odôvodnenie: Predmetné ustanovenia navrhovaného znenia zahŕňajú niekoľko spracovateľských činností zamestnanca zodpovedného za kontrolu burzových obchodov (napr. sledovanie, zaznamenávanie, vyhodnocovanie, poskytovanie údajov a pod.), pričom z predkladaného znenia ako ani z dôvodovej správy nie je zrejmé, čo má byť účelom toho-ktorého spracúvania v súlade s článkom 6 ods. 3 Nariadenia 2016/679 ako ani rozsah spracúvaných údajov o dotknutých osobách. Uvedené sa nám javí v rozpore so zásadou minimalizácie údajov podľa článku 5 ods. 1 písm. c) Nariadenia, nakoľko rozsah spracúvaných údajov by mal byť vždy jednoznačne daný, odôvodniteľne primeraný, relevantný a nevyhnutný na dosiahnutie stanoveného účelu. Návrh zákona a ani dôvodová správa v súvislosti s týmto ustanovením nereflektujú, aké údaje zamestnanci spracúvajú v súvislosti s ich kontrolnou činnosťou v zmysle uvedených ustanovení navrhovaného znenia. Každú spracovateľskú operáciu je potrebné posúdiť, s ohľadom na jej účel a nevyhnutnosť rozsahu údajov, jednotlivo. | **O** | **N** | **V čl. II § 13 ods. 2 a 4 sa navrhuje upraviť len osoba/y, ktoré vykonávajú kontrolu burzových obchodov. V doterajšom znení zákona to bol útvar kontroly burzových obchodov, ktorý sa návrhom mení na zamestnanca zodpovedného za kontrolu burzových obchodov. Navrhovanou zmenou nedochádza oproti doterajšej úprave k žiadnej ďalšej zmene, predovšetkým nie k zmene v činnosti kontroly burzových obchodov ako takej.** **Ku kontrole burzových obchodov uvádzame, že kontrola slúži na sledovanie a zaznamenávanie údajov o burzových obchodoch. Údaje zhromaždené zamestnancov slúžia ako podklad na posúdenie či v rámci obchodovania na burze nedochádza k porušovaniu zákona, najmä ustanovení o zákaze manipulácie s kurzami cenných papierov a zneužívania informácii (insider trading). Údaje sa zhromažďujú najmä prostredníctvom technického systému na systematické a nepretržité zaznamenávanie a vyhodnocovanie údajov o burzových obchodoch. Tento technický systém je určený najmä na vytváranie grafov a analýzu vývoja kurzov a objemov pri jednotlivých obchodovaných emisiách, pričom skúsení pracovníci burzy s použitím modernej výpočtovej techniky dokážu identifikovať manipuláciu kurzov, resp. pokusy o manipuláciu.** |
| **ÚJDSR** | Odoslané bez pripomienok |  |  |  |
| **ŠÚSR** | Odoslané bez pripomienok |  |  |  |
| **ÚVO** | Odoslané bez pripomienok |  |  |  |
| **NBÚ** | Odoslané bez pripomienok |  |  |  |
| **MOSR** | Odoslané bez pripomienok |  |  |  |
| **ÚPVSR** | Odoslané bez pripomienok |  |  |  |
| **ÚNMSSR** | Odoslané bez pripomienok |  |  |  |
| **MPRVSR** | Odoslané bez pripomienok |  |  |  |
| **MIRRI SR** | Odoslané bez pripomienok |  |  |  |
| **ÚGKKSR** | Odoslané bez pripomienok |  |  |  |
| **MHSR** | Odoslané bez pripomienok |  |  |  |
| **MŽPSR** | Odoslané bez pripomienok |  |  |  |
| **PMÚSR** | Odoslané bez pripomienok |  |  |  |
| **MZVEZ SR** | Odoslané bez pripomienok |  |  |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |